Sagunt celebra el consell extraordinari del Dia Internacional de les Persones Majors
01 d’octubre 2021

La Casa de Cultura Capellà Pallarés de la Fundació Bancaixa ha acollit este matí el consell extraordinari del Dia Internacional de les Persones Majors, on s'ha llegit el comunicat dels membres del Consell Municipal de Persones Majors de Sagunt, el qual té per objecte reconèixer la contribució dels adults majors al desenvolupament humà i econòmic, així com ressaltar les oportunitats i els reptes associats a l'envelliment.

  

A més, el regidor de Serveis Socials, Alejandro Sotoca, ha fet lliurament d'un reconeixement pel seu «**treball i preocupació**» en este àmbit a Soledad Ceballos i a Victoria Belis per la seua «**implicació i bona pràctica professional**». A l'acte també ha assistit l'alcalde de Sagunt, Darío Moreno, i altres membres de la Corporació Municipal. 

  

La primera tinenta d'alcalde, María José Carrera, ha llegit el manifest que ha sigut aprovat pel consell extraordinari este matí, que afirma que: «**celebrem este dia, amb l'ànim de visibilitzar i reivindicar els nostres drets, volem destacar les aportacions que les persones majors realitzem per a l'avanç de la nostra societat, i generar una consciència intergeneracional sobre les diferents oportunitats, així com els desafiaments de l'envelliment actiu. No som classe passiva, som ciutadans de ple dret**».

  

A més, el manifest també indica que «**és necessari que es dissenyen polítiques orientades a millorar la nostra qualitat de vida**», entre elles: Assegurar i enfortir serveis públics de qualitat, com són els de Salut, Dependència, Pensions i Serveis Socials; generar espais de convivència que prevalguen les necessitats socials de seguretat, amb xarxes de suport a les persones vulnerables; disposar de suficient cobertura de serveis i recursos destinats a les persones majors i, finalment, dissenyar entorns amigables amb les persones majors, espais públics per a compartir temps, eliminació de barreres arquitectòniques, etc. 

  

L'acte ha finalitzat amb una actuació, composta de sis peces del pianista argentí resident a la nostra ciutat, Daniel Jorge Cavero Colombres, i a més, s'ha fet lliurament als i les representants de les associacions i col·lectius assistents del llibre de l'informe _Sagunt, ciutat amigable amb les persones majors_ i una rosa.

  

  

  
  

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-el-consell-extraordinari-del-dia-internacional-de-les-persones-majors/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-el-consell-extraordinari-del-dia-internacional-de-les-persones-majors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-el-consell-extraordinari-del-dia-internacional-de-les-persones-majors/ "Linked In")
*   [](mailto:?body=https://aytosagunto.es/va/actualitat/sagunt-celebra-el-consell-extraordinari-del-dia-internacional-de-les-persones-majors/)